Rutine - innsynsførepurnad

Innsynskrav vert skanna og journalført fortløpande når det kjem inn, og lagt til tenesteområdet som skal vurdere innsynskravet.

Innsyn i offentlege enkeltdokument i aktiv arkivbase vert handtert av dokumentsenteret

Innsyn i graderte dokument, innsyn i historiske saker og innsynssaker av større omfang vert handtert av det enkelte tenesteområde. Kommunalsjef utpeikar ansvarleg for å handtere innsynssaker i sitt område.

Tenesteområdet kan be om bistand til innhenting av dokumentasjon hjå Dokumentsenteret, for deponert arkivmateriale hjå Ikah. (Interkommunalt arkiv i Hordaland)

Tenesteområdet svarar tilbake til den som krev innsyn og skal i hovudsak svare jf. offentleglova § 29 – «utan ugrunna opphald». Kan ein ikkje svare på innsynsførespurnaden i løpet av 3 dagar, skal det sendast førebels svar om når svar kan ventast.

Avslag på krav om innsyn skal vere skriftleg og grunngjeve, jf. offentleglova § 31.

Klage på innsyn føl offentleglova § 32. Klage på innsyn vert skanna og journalført fortløpande når det kjem inn, og skal vurderast av det tenesteområdet som har behandla innsynskravet.